Situatie revoltatoare pentru un roman din Koln. Barbatul, care nu are bratul drept, a fost oprit de un politist cu exces de zel si amendat pentru ca avea doar o frana de mana la bicicleta.

Asta desi a incercat sa explice ca modificase vehiculul tocmai pentru a-l putea conduce, in pofida handicapului. Pana la urma - dupa ceva vreme, e drept - romanul a avut castig de cauza.

Bogdan Ionescu nu a vrut sa stea departe de bicicleta si a reusit sa ajusteze una in functie de nevoile sale. A modificat un astfel de vehicul asa incat sa aiba o singura frana - pe partea stanga.

S-a ales insa cu o amenda de 25 de euro, dupa ce un politist a considerat ca bicicleta nu intruneste conditiile legale pentru a circula pe drumurile publice.

"La inceput am crezut ca nu a vazut ca am un singur brat. Asa ca mi-am dat jos haina si l-am intrebat: Cum crezi ca as putea folosi frana de pe dreapta?", a povestit barbatul.

Angajat al unui teatru din Koln, romanul a contestat decizia pe care a considerat-o discrimantorie. La trei luni de la acest incident, autoritatile i-au cerut scuze.

"Pentru noi acest caz este inchis. Ii cerem scuze inca o data domnului Ionescu si speram ca aceasta situatie nu se va mai repeta" a declarat Carsten Möllers, reprezentant politie Koln.

In plus, va primi inapoi banii de amenda.



